Document ID: 32002L0079

Komisijas Direktīva 2002/79/EK
(2002. gada 2. oktobris),
ar ko groza pielikumus Padomes Direktīvām 76/895/EEK, 86/362/EEK, 86/363/EEK un 90/642/EEK par pesticīdu atlieku maksimāli pieļaujamo daudzumu noteikšanu labībā un uz tās, dzīvnieku izcelsmes produktos un uz tiem, kā arī dažos augu izcelsmes produktos, to skaitā augļos un dārzeņos, un uz tiem
(Dokuments attiecas uz EEZ)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1976. gada 23. novembra Direktīvu 76/895/EEK par pesticīdu atlieku maksimāli pieļaujamo daudzumu noteikšanu augļos un dārzeņos un uz tiem [1], kurā jaunākie grozījumi izdarīti ar Komisijas Direktīvu 2002/71/EK [2], un jo īpaši tās 5. pantu,
ņemot vērā Padomes 1986. gada 24. jūlija Direktīvu 86/362/EEK par pesticīdu atlieku maksimāli pieļaujamo daudzumu noteikšanu labībā un uz tās [3], kurā jaunākie grozījumi izdarīti ar Komisijas Direktīvu 2002/76/EK [4], un jo īpaši tās 10. pantu,
ņemot vērā Padomes 1986. gada 24. jūlija Direktīvu 86/363/EEK par pesticīdu atlieku maksimāli pieļaujamo daudzumu noteikšanu dzīvnieku izcelsmes produktos un uz tiem [5], kurā jaunākie grozījumi izdarīti ar Direktīvu 2002/71/EK, un jo īpaši tās 10. pantu,
ņemot vērā Padomes 1990. gada 27. novembra Direktīvu 90/642/EEK par pesticīdu atlieku maksimāli pieļaujamo daudzumu noteikšanu augu izcelsmes produktos, to skaitā augļos un dārzeņos, un uz tiem [6], kurā jaunākie grozījumi izdarīti ar Direktīvu 2002/76/EK, un jo īpaši tās 7. pantu,
tā kā:
(1) Direktīvu 76/895/EEK, 86/362/EEK, 86/363/EEK un 90/642/EEK pielikumos ir pesticīdu atlieku un to maksimāli pieļaujamo daudzumu saraksti.
(2) Pārskatot pieejamos datus, noteica, ka ir pietiekami daudz informācijas, lai noteiktu maksimāli pieļaujamos daudzumus dažu, proti, šādu pesticīdu atliekām: abamektīna, azociklotīna, bioresmetrīna, bifentrīna, bitertanola, brompropilāta, klofentezīna, ciromazaīna, ciheksatīna, fenpropimorfa, flucitrināta, heksakonazola, metakrifosa, miklobutanila, penkonazola, prohlorāza, profenofosa, resmetrīna, tridemorfa, triadimefona un triadimenola.
(3) Pesticīdu atliekas dzīvnieku izcelsmes pārtikas produktos rodas lauksaimnieciskās darbības dēļ. Ņem vērā konkrētos datus, kas iegūti gan no atļautā pesticīdu izmantojuma, gan no pārraudzītiem eksperimentiem un dzīvnieku barošanas pētījumiem.
(4) Pieejamā informācija ir pārskatīta. Daudzām pesticīdu/lauksaimniecības produktu kombinācijām ir pietiekami datu, lai aprēķinātu atlieku maksimāli pieļaujamo daudzumu, pēc kura attiecīgā pesticīda atliekas uzskata par nekaitīgām cilvēka veselībai. Ja šis daudzums pārsniedz zemāko analītiski nosakāmo daudzumu, lietderīgi par atlieku maksimāli pieļaujamo daudzumu noteikt aprēķināto daudzumu. Dažām kombinācijām pieejamā informācija ir neatbilstoša, un ir lietderīgi par atlieku maksimāli pieļaujamo daudzumu noteikt zemāko analītiski nosakāmo daudzumu. Citās pozīcijās informācija ir atbilstoša, bet pierāda, ka atlieku maksimāli pieļaujamā daudzuma noteikšana virs zemākā analītiski nosakāmā daudzuma izraisa nepieņemamu, akūtu vai hronisku patērētāju pakļaušanu atliekām. Šādos gadījumos ir lietderīgi par atlieku maksimāli pieļaujamo daudzumu noteikt zemāko analītiski nosakāmo daudzumu.
(5) Saskaņā ar Kopienas procedūrām un praksi, ņemot vērā Pasaules veselības organizācijas publicētās pamatnostādnes, apstiprināta un novērtēta akūtā un dzīves laikā iegūtā ietekme, patērētājus pakļaujot pesticīdiem via pārtikas produktiem, kuros, iespējams, ir minēto pesticīdu atliekas [7]. Tāda abamektīna atlieku maksimāli pieļaujamos daudzumus nosaka saskaņā ar Padomes Regulu (EEK) Nr. 2377/90 [8], kurā jaunākie grozījumi izdarīti ar Komisijas Regulu (EK) Nr. 1752/2002 [9], un kurš rodas no veterinārajiem medikamentiem, kas satur tādu pašu vielu, kuru lieto produktīvo dzīvnieku sugu ārstēšanai (Komisijas Regula (EK) Nr. 3425/93 [10]). Ņemot vērā minētos pielietojumus un pieļaujamās diennakts devas vērtējumu, ko paredz Veterināro medikamentu komiteja, ar ko pamato atlieku maksimāli pieļaujamos daudzumus, secina, ka šajā direktīvā paredzētie atlieku maksimāli pieļaujamie daudzumi nerada pieļaujamās diennakts devas pārsniegšanu vai akūtu toksisku ietekmi.
(6) Lai nodrošinātu patērētāju pienācīgu aizsardzību no atlieku iedarbības, kuras atrodas uz produktiem vai produktos, kam nav piešķirtas atļaujas, piesardzības dēļ minimālos analītiski nosakāmos daudzumus paredz atbilstoši atlieku maksimāli pieļaujamajiem daudzumiem attiecībā uz visiem produktiem, uz kuriem attiecas Direktīvas 86/362/EEK, 86/363/EEK un 90/642/EEK.
(7) Tāpēc attiecīgi groza Direktīvas 86/362/EEK, 86/363/EEK un 90/642/EEK pielikumus.
(8) Ar Pasaules tirdzniecības organizācijas starpniecību notikušas pārrunas ar Kopienas tirdzniecības partneriem attiecībā uz daudzumiem, kas paredzēti šajā direktīvā, un ņemtas vērā viņu atsauksmes par minētajiem daudzumiem.
(9) Ievērojot Augu zinātniskās komitejas atzinumus, jo īpaši konsultācijas un ieteikumus attiecībā uz patērētāju aizsardzību no pārtikas produktiem, ko apstrādā ar augu aizsardzības līdzekļiem [11].
(10) Šajā direktīvā paredzētie pasākumi ir saskaņā ar Pastāvīgās pārtikas aprites un dzīvnieku veselības komitejas atzinumu,
IR PIEŅĒMUSI ŠO DIREKTĪVU.
1. pants
Direktīvas 76/895/EEK II pielikumā svītro ierakstu attiecībā uz brompropilātu.
2. pants
Direktīvas 86/362/EEK II pielikuma A daļā pievieno abamektīna, azociklotīna un ciheksatīna, bifentrīna, bitertanola, brompropilāta, klofentezīna, ciromazīna, fenpropimorfa, heksakonazola, metakrifosa, miklobutanila, penkonazola, prohlorāza, profenofosa, resmetrīna un bioresmetrīna, tridemorfa, triadimefona un triadimenola pesticīdu atlieku maksimāli pieļaujamos daudzumus, kuri uzskaitīti šīs direktīvas I pielikumā.
3. pants
Šādi groza Direktīvas 86/363/EEK II pielikumu.
a) A daļā pievieno abamektīna, bifentrīna, bitertanola, brompropilāta, ciromazīna, flucitrināta, metakrifosa, penkonazola, prohlorāza, profenofosa, resmetrīna un bioresmetrīna, tridemorfa, triadimefona un triadimenola pesticīdu atlieku maksimāli pieļaujamos daudzumus, kuri uzskaitīti šīs direktīvas II pielikumā;
b) B daļā pievieno azociklotīna un ciheksatīna, fenpropimorfa, klofentezīna un miklobutanila pesticīdu atlieku maksimāli pieļaujamos daudzumus, kuri uzskaitīti šīs direktīvas III pielikumā.
4. pants
Šādi groza Direktīvas 90/642/EEK II pielikumu:
a) pievieno abamektīna, azociklotīna un ciheksatīna, bifentrīna, bitertanola, brompropilāta, klofentezīna, ciromazīna, fenpropimorfa, flucitrināta, heksakonazola, metakrifosa, miklobutanila, penkonazola, prohlorāza, profenofosa, resmetrīna un bioresmetrīna, tridemorfa, triadimefona un triadimenola pesticīdu atlieku maksimāli pieļaujamos daudzumus, kuri uzskaitīti šīs direktīvas IV pielikumā;
b) etiona pesticīda atlieku maksimāli pieļaujamo daudzumu tējā aizstāj ar 3 mg/kg.
5. pants
1. Dalībvalstīs stājas spēkā normatīvie un administratīvie akti, kas vajadzīgi, lai līdz 2002. gada 31. decembrim īstenotu šīs direktīvas 4. panta b) punktu. Dalībvalstis par to tūlīt informē Komisiju.
Tās piemēro minētos aktus no 2003. gada 1. janvāra.
2. Dalībvalstīs stājas spēkā normatīvie un administratīvie akti, kas vajadzīgi, lai līdz 2003. gada 31. maijam īstenotu šīs direktīvas 1., 2. un 3. pantu un 4. panta a) punktu. Dalībvalstis par to tūlīt informē Komisiju.
Tās piemēro minētos aktus no 2003. gada 1. augusta.
3. Kad dalībvalstis pieņem 1. un 2. punktā minētos aktus, tajos ietver atsauci uz šo direktīvu vai arī tādu atsauci pievieno to oficiālai publikācijai. Dalībvalstis nosaka, kā izdarāma šāda atsauce.
6. pants
Šī regula stājas spēkā septītajā dienā pēc publicēšanas Eiropas Kopienu Oficiālajā Vēstnesī.
7. pants
Šī direktīva ir adresēta dalībvalstīm.
Briselē, 2002. gada 2. oktobrī

Labels: 20
3
17
6